**Όροι διαγωνισμού ενέργειας “Μεγάλος Διαγωνισμός ΝΟΥΝΟΥ." 10/11/2022 – 23/11/2022**

1. Στον διαγωνισμό που διοργανώνει η εταιρεία «Α.ΝΕ.ΔΗ.Κ ΚΡΗΤΙΚΟΣ», η οποία εδρεύει στην Κυψέλη Αίγινας, με ΑΦΜ 094 24 79 24 (εφεξής η «Διοργανώτρια» ή «ΚΡΗΤΙΚΟΣ»), με την υποστήριξη της δωροθέτριας εταιρείας υπό την επωνυμία «FrieslandCampina Hellas» (εφεξής η «FrieslandCampina Hellas» ή «Δωροθέτρια») (από κοινού οι ανωτέρω εταιρείες καλούμενες «Εταιρείες») και θα διενεργηθεί κατά το διάστημα 10/11/2022 – 23/11/2022, μπορούν να λάβουν μέρος όλοι οι μόνιμοι κάτοικοι της Ελλάδος (μόνο τα φυσικά πρόσωπα), που έχουν πλήρη δικαιοπρακτική ικανότητα και είναι κάτοχοι της κάρτας πιστότητας “club ΚΡΗΤΙΚΟΣ”. Δεν έχουν δικαίωμα συμμετοχής στον διαγωνισμό οι εργαζόμενοι των Εταιρειών, οι συγγενείς τους α’ βαθμού, καθώς και οι σύζυγοι αυτών.

2. Οι Εταιρείες συμμετέχουν ως εξής: Η FrieslandCampina διαθέτει τα δώρα του διαγωνισμού που θα αποδοθούν στους νικητές, ενώ η ΚΡΗΤΙΚΟΣ αναλαμβάνει εν γένει τη διοργάνωση, διεξαγωγή και ολοκλήρωση του Διαγωνισμού, και συγκεκριμένα: (α) διαθέτει τα καταστήματα λιανικής όπου θα πραγματοποιηθούν οι αγορές των επιλεγμένων προϊόντων, β) διαχειρίζεται το αρχείο μη ευαίσθητων προσωπικών δεδομένων των καταναλωτών, αποκλειστικά και μόνο για τις ανάγκες του παρόντος διαγωνισμού (σε κάθε περίπτωση σύμφωνα με τις διατάξεις των Ν.2472/1997, Ν.4624/2019 και τον Γενικό Κανονισμό (ΕΕ) 2016/679), γ) διεξάγει την ηλεκτρονική κλήρωση του παρόντος διαγωνισμού, δ) αναλαμβάνει τη διαδικασία αποστολής- παράδοσης των δώρων στους τυχερούς νικητές ή/και τους αναπληρωματικούς νικητές του διαγωνισμού.

3. Έγκυρες θεωρούνται οι συμμετοχές όλων των κατόχων κάρτας club ΚΡΗΤΙΚΟΣ των οποίων τα προσωπικά στοιχεία είναι σωστά ενημερωμένα και η επικοινωνία μαζί τους εφικτή (ονοματεπώνυμο, διεύθυνση και τηλέφωνο).

4. ΤΡΟΠΟΣ ΣΥΜΜΕΤΟΧΗΣ. Με κάθε αγορά ενός ή περισσότερων προϊόντων που συμμετέχουν στον διαγωνισμό, με την κάρτα Club ΚΡΗΤΙΚΟΣ, o πελάτης αποκτά αυτόματα και μία συμμετοχή στον διαγωνισμό. Τα προϊόντα που συμμετέχουν στον διαγωνισμό (εφεξής «Συμμετέχοντα Προϊόντα») είναι:

* ΝΟΥΝΟΥ ΓΑΛΑ ΠΛΗΡΕΣ 400ΓΡ
* ΝΟΥΝΟΥ ΓΑΛΑ LIGHT 400ΓΡ
* ΝΟΥΝΟΥ ΓΑΛΑ ΣΥΜΠ/ΝΟ 6\*400ΓΡ
* ΝΟΥΝΟΥ ΓΑΛΑ ΣΥΜΠ/ΝΟ LIGHT 6\*400ΓΡ
* ΝΟΥΝΟΥ KID ΓΑΛΑ ΣΥΜΠ/ΝΟ 6\*400ΓΡ
* NOULAC ΕΒΑΠ 6X400ΓΡ
* ΝΟΥΝΟΥ ΓΑΛΑ KID 400ΓΡ
* NOULAC ΕΒΑΠ 400ΓΡ
* NOYNOY ΓΕΥΣΕΙΣ ΣΠΙΤΙΚΕΣ 400ΓΡ
* ΝΟΥΝΟΥ ΓΑΛΑ ΖΑΧΑΡΟΥΧΟ 397ΓΡ
* ΝΟΥΝΟΥ ΓΑΛΑ ΠΛΗΡΕΣ 170ΓΡ
* ΝΟΥΝΟΥ ΕΒΑΠΟΡΕ LIGHT 170ΓΡ
* ΝΟΥΝΟΥ ΣΥΜΠΥΚΝΩΜΕΝΟ ΓΑΛΑ 4\*170ΓΡ
* ΝΟΥΝΟΥ ΣΥΜΠΥΚΝΩΜΕΝΟ ΓΑΛΑ LIGHT 4\*170ΓΡ
* NOYNOY GOUDA ΦΡΑΝΤΖΟΛΑ (ανεξαρτήτως ποσότητας)
* EMMENTAL ΝΟΥΝΟΥ ΦΡΑΤΖΟΛΑ (ανεξαρτήτως ποσότητας)
* ΝΟΥΝΟΥ GOUDA LIGHT 11% ΦΡΑΝΤΖΟΛΑ (ανεξαρτήτως ποσότητας)
* NOYNOY GOUDA ΣΕ ΦΕΤΕΣ 200ΓΡ
* NOYNOY GOUDA ΣΕ ΦΕΤΕΣ 340ΓΡ
* NOYNOY GOUDA LIGHT 11% ΣΕ ΦΕΤΕΣ 175ΓΡ
* ΝΟΥΝΟΥ CHEESE MIX ΤΡΙΜΜΕΝΟ 200ΓΡ
* NOYNOY EMΜΕΝΤΑL ΣΕ ΦΕΤΕΣ 160ΓΡ
* ΝΟΥΝΟΥ GOUDA BARS 120ΓΡ
* ΝΟΥΝΟΥ ΓΑΛΑ FAM.ΠΛΗΡΕΣ 1L
* ΝΟΥΝΟΥ ΓΑΛΑ FAM.LIGHT 1L
* ΝΟΥΝΟΥ ΓΑΛΑ FAM.ΠΛΗΡΕΣ 1.5L
* ΝΟΥΝΟΥ ΓΑΛΑ FAM.LIGHT 1.5L
* ΝΟΥΝΟΥ FAMILY ΧΩΡΙΣ ΛΑΚΤΟΖΗ 1LT
* ΝΟΥΝΟΥ ΓΑΛΑ FAM.0% 1L

5. Οι αγορές που συμμετέχουν ισχύουν μόνο με αποδείξεις λιανικής, με την κάρτα Club ΚΡΗΤΙΚΟΣ που θα πραγματοποιηθούν το διάστημα από τις 10/11/2022 έως και τις 23/11/2022.

6. Κάθε ενδιαφερόμενος έχει το δικαίωμα πολλαπλών συμμετοχών. Ωστόσο, έκαστος συμμετέχων μπορεί να κερδίσει μόνον ένα (1) δώρο για όλη τη διάρκεια του διαγωνισμού.

7. Με την επιφύλαξη των όσων ορίζονται στους όρους 1 και 3 του παρόντος, ο κάτοχος της κάρτας club ΚΡΗΤΙΚΟΣ συμμετέχει αυτόματα στον διαγωνισμό με τη χρήση της πραγματοποιώντας αγορά μιας ή/και περισσοτέρων από τα Συμμετέχοντα προϊόντα. Κάθε συναλλαγή/απόδειξη λιανικής αντιστοιχεί σε μία συμμετοχή στον διαγωνισμό, ανεξαρτήτως εάν περιλαμβάνει ένα ή περισσότερα από τα Συμμετέχοντα Προϊόντα. Κάθε συμμετέχων με τον παραπάνω τρόπο συμμετέχει αυτόματα στην κλήρωση με βάση τον κωδικό της κάρτας του.

8. Η κλήρωση των νικητών θα διεξαχθεί ηλεκτρονικώς στα κεντρικά γραφεία της ΚΡΗΤΙΚΟΣ την Τρίτη 29/11/222, και ώρα 11:00π.μ στην οποία και θα εισαχθούν, ως αριθμοί συμμετέχοντες στην κλήρωση, οι αριθμοί των καρτών CLUB ΚΡΗΤΙΚΟΣ που πραγματοποίησαν τουλάχιστον 1 αγορά από τα Συμμετέχοντα Προϊόντα εντός της διάρκειας του διαγωνισμού. Η κλήρωση θα διεξαχθεί με τη χρήση ηλεκτρονικών μέσων, τα οποία εξασφαλίζουν το τυχαίο της επιλογής και την αδυναμία παρέμβασης του ανθρώπινου παράγοντα κατά τη διαδικασία ανάδειξης των νικητών και των αναπληρωματικών. .

9. Θα αναδειχθούν συνολικά 50 τυχεροί που θα κερδίσουν, από (1) μια δωροεπιταγή ΚΡΗΤΙΚΟΣ αξίας 50€, καθώς και 50 αναπληρωματικοί.

10. Tα δώρα είναι συγκεκριμένα και προσωπικά, δεν μεταβιβάζονται και δεν ανταλλάσσονται ολικώς ή μερικώς με χρήματα ούτε είναι δυνατόν να ζητηθεί η αντικατάστασή τους με άλλα δώρα. Οι Εταιρείες απαλλάσσονται από οποιαδήποτε ευθύνη ιδίως για τυχόν ελάττωμα των Δώρων ή/και για τυχόν βλάβη ή ζημία για οποιονδήποτε λόγο ή/και για οιαδήποτε πράξη ή παράλειψη.

11. Οι νικητές θα ειδοποιηθούν τηλεφωνικά για την νίκη τους από την ΚΡΗΤΙΚΟΣ εντός μίας εβδομάδας από την ημερομηνία πραγματοποίησης της κλήρωσης κατά τα ανωτέρω. Κατά την εν λόγω τηλεφωνική επικοινωνία θα τους δοθεί από την ΚΡΗΤΙΚΟΣ οδηγία για την παράδοση και παραλαβή του Δώρου. Η προσπάθεια ειδοποίησης του κάθε Νικητή θα αποδεικνύεται πλήρως με την απλή βεβαίωση του σχετικά επιφορτισμένου προσώπου από την ΚΡΗΤΙΚΟΣ. Ουδεμία ευθύνη φέρουν οι Εταιρείες για τυχόν άκαρπες προσπάθειες ειδοποίησης των νικητών ή/και των αναπληρωματικών και δη όταν αυτές οφείλονται σε μη απάντηση του τηλεφώνου τους, όπως το είχαν δηλώσει κατά την έκδοση της κάρτας "club ΚΡΗΤΙΚΟΣ".

12. Στην περίπτωση που κάποιος από τους Νικητές μέχρι τις 09/12/2022 δεν ευρεθεί ή δεν ανταποκριθεί στην τηλεφωνική επικοινωνία για οποιονδήποτε λόγο, ώστε να αποδεχθεί το Δώρο του, ή τυχόν δηλώσει ότι δεν επιθυμεί να παραλάβει το Δώρο του, τότε ο συγκεκριμένος Νικητής χάνει το δικαίωμά του επί του Δώρου και θα ειδοποιηθεί από την ΚΡΗΤΙΚΟΣ ο πρώτος κατά σειρά κλήρωσης Αναπληρωματικός. Εάν έως την 16/12/2022 δεν ευρεθεί ή δεν ανταποκριθεί ή δηλώσει ότι δεν επιθυμεί να παραλάβει το Δώρο του και ο Αναπληρωματικός, τότε το Δώρο που τους αναλογεί απόλλυται και ουδεμία αξίωση δύναται να προβληθεί έναντι των Εταιρειών.

13. Τα Δώρα θα παραδοθούν στους νικητές ή/και στους αναπληρωματικούς από τη Διοργανώτρια ΚΡΗΤΙΚΟΣ στη διεύθυνση την οποία θα δηλώσουν κατά την τηλεφωνική επικοινωνία και μέσα σε εύλογο χρόνο από τη λήξη του διαγωνισμού και ανάδειξη των νικητών. Κατά την παράδοση θα συμπληρωθεί ειδικό έντυπο παραλαβής και θα υπογραφεί από τον κάθε νικητή ή/και αναπληρωματικό με την επίδειξη της αστυνομικής του ταυτότητας και της κάρτας " club ΚΡΗΤΙΚΟΣ ".

14. Η Διοργανώτρια διατηρεί το δικαίωμα τροποποίησης της ημέρας και ώρας της κλήρωσης, ορίζοντας νέα ημερομηνία, η οποία θα αναρτηθεί στην Ιστοσελίδα προς πληροφόρηση κάθε ενδιαφερόμενου. Κάθε τέτοια μεταβολή θα είναι δεσμευτική για τους συμμετέχοντες, οι οποίοι δεν αποκτούν εκ του λόγου αυτού κανένα δικαίωμα για αποζημίωση ή οιαδήποτε άλλη αξίωση έναντι των Εταιρειών.

15. Οι Εταιρείες δεν φέρουν καμία ευθύνη για περιστατικά, που συνιστούν γεγονότα ανωτέρας βίας και τα οποία έχουν ως συνέπεια την αδυναμία εκτελέσεως των απορρεουσών από το παρόν υποχρεώσεων, ενώ απαλλάσσονται αζήμια των αντίστοιχων υποχρεώσεών τους.

16. Οι συμμετέχοντες οφείλουν να ενεργούν νόμιμα και μέσα στα πλαίσια των χρηστών και συναλλακτικών ηθών. Σε κάθε περίπτωση, ακυρώνονται αυτόματα οι συμμετοχές στον διαγωνισμό που δεν πληρούν τους παρόντες όρους.

17. Στο πλαίσιο του διαγωνισμού, η ΚΡΗΤΙΚΟΣ θα τηρήσει αρχείο με τα προσωπικά δεδομένα των νικητών και των αναπληρωματικών [ονοματεπώνυμο, αριθμός κινητού τηλεφώνου] τα οποία θα αποτελέσουν αντικείμενο επεξεργασίας από την ΚΡΗΤΙΚΟΣ αποκλειστικά για τους σκοπούς διενέργειας και ολοκλήρωσης του Διαγωνισμού και για τον σκοπό απόδοσης των Δώρων. Κατά την τηλεφωνική ενημέρωσή τους για την απόδοση του δώρου τους οι νικητές ή οι αναπληρωματικοί θα ανακοινώνουν τα ανωτέρω προσωπικά τους στοιχεία στην ΚΡΗΤΙΚΟΣ για την παράδοση των Δώρων, τα στοιχεία αυτά θα διατηρούνται μέχρι την παράδοση των δώρων και το αργότερο έως τέλος Φεβρουαρίου και εν συνεχεία θα καταστρέφονται με ευθύνη της. Η ΚΡΗΤΙΚΟΣ δεν διαβιβάζει δεδομένα προσωπικού χαρακτήρα των εν λόγω προσώπων σε χώρα εκτός του Ευρωπαϊκού Οικονομικού Χώρου (Ε.Ο.Χ.) ή σε διεθνή οργανισμό. Η επεξεργασία των προσωπικών δεδομένων των συμμετεχόντων και των νικητών του Διαγωνισμού γίνεται βάσει της συγκατάθεσής τους, που εκδηλώνεται δια της θετικής ενέργειας της έκδοσης της κάρτας club ΚΡΗΤΙΚΟΣ και της δήλωσης των στοιχείων τους κατά την ανωτέρω τηλεφωνική επικοινωνία, καθώς και δια της αποδοχής των παρόντων όρων του διαγωνισμού, η δε συγκατάθεση αυτή δύναται να ανακληθεί οποτεδήποτε είτε μέσω αποστολής συστημένης επιστολής στην ΚΡΗΤΙΚΟΣ, στην έδρα της είτε μέσω τηλεφωνικής επικοινωνίας (τηλ. 2105558832 ) από Δευτέρα έως Παρασκευή κατά το διάστημα 10:00 π.μ.-16:00 μ.μ). Τα υποκείμενα των δεδομένων έχουν επίσης τα δικαιώματα ενημέρωσης, εναντίωσης, διαγραφής, πρόσβασης, διόρθωσης και περιορισμού της επεξεργασίας των δεδομένων τους, τα οποία μπορούν να ασκούν στα ίδια ως άνω στοιχεία επικοινωνίας.

Διευκρινίζεται ότι υπεύθυνος επεξεργασίας και εκτελών την επεξεργασία των ανωτέρω προσωπικών δεδομένων των νικητών και αναπληρωματικών του διαγωνισμού είναι αποκλειστικά η Διοργανώτρια ΚΡΗΤΙΚΟΣ. Καμία διαβίβαση προσωπικών δεδομένων δεν θα πραγματοποιηθεί από την εταιρεία ΚΡΗΤΙΚΟΣ στην εταιρεία FrieslandCampina.

18. H ευθύνη της FrieslandCampina σε σχέση με τον παρόντα διαγωνισμό περιορίζεται αποκλειστικά και μόνο στη διάθεση των δώρων του διαγωνισμού που περιγράφονται στον όρο 9 ανωτέρω.

19. Οι παρόντες όροι έχουν αναρτηθεί στην Ιστοσελίδα www.kritikos-sm.gr Η συμμετοχή στον διαγωνισμό συνιστά ανεπιφύλακτη αποδοχή των ανωτέρω όρων.

20. Συμφωνείται ρητά ότι για κάθε διαφορά που τυχόν προκύψει σχετικά με τον διαγωνισμό αποκλειστικά αρμόδια θα είναι τα δικαστήρια της Αθήνας.